12. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. 19218 της 15 Φεβρ. /1 Μαρτ.  1978  (ΦΕΚ Β΄ 175) Περί του τρόπου συντάξεως και τηρήσεως επετηρίδος Λειτουργών Ιδιωτικής Εκπ/σεως. Έχοντας υπόψη τις διατάξεις του άρθρ. 28 του Ν. 682/1977, αποφασίζουμε: Προκειμένου να εγγραφούν οι ενδιαφερόμενοι στην επετηρίδα των ιδιωτικών εκπ/κών λειτουργών υποβάλλουν δια του Επιθεωρητού της περιφερείας της κατοικίας των, σχετική αίτηση μετά των απαιτουμένων προς τούτο δικαιολογητικών, τα οποία είναι: 1.Επίσημο αντίγραφο ή Αποδεικτικό τίτλου σπουδών (και όχι φωτοτυπία). 2.Πιστοποιητικό του οικείου Δημάρχου ή Προέδρου Κοινότητος περί της χρονολογίας γεννήσεως ή υπεύθυνη δήλωση του Ν.Δ/τος 105/1969 βεβαιουμένη από το οικείο Επιθ/τή με βάση τα στοιχεία της ταυτότητος του δηλούντος. 3.Αντίγραφο Ποινικού Μητρώου και όχι απόσπασμα. 4.Πιστοποιητικό περί της υγείας και αρτιμελείας του αιτούντος εκδιδόμενο από την οικεία Α/θμιο Υγειονομική Επιτροπή που εδρεύει στην Πρωτεύουσα κάθε Νομού.  5.Υπεύθυνη δήλωση ότι δεν έχει απολυθεί από τη Δημόσια ή Ιδιωτική Εκπ/ση για λόγους υπηρεσιακής ανεπαρκείας ή ηθικού παραπτώματος. 6.Απόδειξη καταθέσεως δημοσίου Ταμείου δραχμών εκατόν (100). Όσοι από τους επιθυμούντες έχουν υποβάλει δικαιολογητικά διορισμού στην Μέση ή Δημοτική Δημοσία Εκπαίδευση αντί των ανωτέρω δικαιολογητικών μπορούν να υποβάλουν τα κάτωθι: 1.Βεβαίωση της Μέσης ή Δημοτικής Δημοσίας Εκπαιδεύσεως του Υπουργείου Παιδείας περί υποβολής όλων των δικαιολογητικών. 2.Υπεύθυνη δήλωση ότι δεν έχει απολυθεί από τη Δημοσία ή Ιδιωτική Εκπ/ση για λόγους υπηρεσιακής ανεπαρκείας ή ηθικού παραπτώματος. Σελ.556(η) Τεύχος Θ32-Σελ.110 3.Απόδειξη καταθέσεως δημοσίου Ταμείου δραχμών εκατόν (100). Οι αρμόδιοι Γενικοί Επιθεωρητές Μέσης και Επιθεωρητές Δημοτικής Εκπαιδεύσεως, προς τους οποίους κοινοποιείται η παρούσα, παρακαλούνται να ελέγχουν με προσοχή την πληρότητα των ανωτέρω δικ/κών προ της αποστολής των, στην αρμοδία Επιτροπή του Υπουργείου. Τα δικαιολογητικά αυτά ελέγχονται δια την πληρότητά τους από τους οικείους Επιθεωρητές και στην συνέχεια αποστέλλονται στην Επιτροπή Επετηρίδος του Υπουργείου. Η εγγραφή στην Επετηρίδα γίνεται κατά πίνακα και ειδικότητα κατόπιν πράξεως της Επιτροπής Επετηρίδας. Στην επετηρίδα καταχωρίζονται: Το ονοματεπώνυμο, το όνομα πατρός και το έτος γεννήσεως των ενδιαφερομένων. Η Επιτροπή συνεδριάζει στο τέλος κάθε μηνός τα δε πρακτικά αυτής μαζί με τα δικαιολογητικά των ενδιαφερομένων διαβιβάζονται στην διεύθυνση Ιδιωτικής Εκπαιδεύσεως του Υπουργείου. Για την εγγραφή ή μη στην Επετηρίδα γίνεται σχετική γνωστοποίηση στους ενδιαφερομένους και στους Γεν. Επιθεωρητές Μ.Ε. και Επιθεωρητές Δημοτικής. Ιδιωτικοί εκπαιδευτικοί που υπηρετούν ή υπηρέτησαν μέχρι της δημοσιεύσεως του Ν. 682/1977 στην Ιδιωτική Εκπ/ση θεωρούνται ότι είναι εγγεγραμμένοι στον πίνακα Α΄ της Επετηρίδος, εφ’ όσον υπέβαλλαν πλήρη δικ/κά. Ιδιωτικοί εκπαιδευτικοί που υπέβαλαν δικαιολογητικά για την εγγραφή τους στην επετηρίδα μετά την 30ήν Απριλίου 1977 (ημερομηνία λήξεως της προθεσμίας υποβολής δικαιολογητικών για την εγγραφή στην Επετηρίδα του σχολ. έτους 1977-78) ως και αυτοί που υπέβαλαν δικαιολογητικά για τον ίδιο σκοπό μετά την δημοσίευση του Ν. 682/77 θα εγγραφούν στον πίνακα Β΄, όσοι δε από αυτούς είναι συνταξιούχοι θα εγγραφούν στον πίνακα Γ΄ της Επετηρίδας, κατόπιν αποφάσεως της αρμοδίας Επιτροπής. 32.Ζ.β.11-12 Προσωπικό Ιδιωτικών Εκπαιδευτηρίων 